Бодин/14
ДРУГИ ЧИН

ПРВИ ПРИЗОР
Врт у краљевском двору у Скадру.
Краљ, Краљица шећу се.

КРАЉИЦА (весела): 
Дакле су га већ заиста нашли?
КРАЉ:
Нашли су га.
КРАЉИЦА:
Где га дакле држе?
КРАЉ:
У Азији у Антиохији.
Има доброг и верног чувара 
Нехтеде се одмах предат’ злату.
Ал’ се моји Млетчани надају 
Да ће злато и ту остат’ злато 
Те скрхати веру човечију 
И разбити камен и жељезо.
КРАЉИЦА:
Идем одма да кажем Јакинти...
Како ће се јадна обрадоват’!
КРАЉ:
Немој сад јој ништа говорити.
Скорим јошт се бољем надам гласу, 
П'онда радост биће јој подпуна.
Сад у полу тек би веровала.
Краљица (погледи у страну):
Ја одлазим. Ено Теодоре;
Опази л’ ме сместа ће ми доћн 
А трзам се од ње к’о од гује.
КРАЉ:
Иди, иди, и боље ће бити.
Ја ћу овде дочекат’ Степана,
Чини ми се да ме управ тражи.
КРАЉИЦА (оде на десно.)
КРАЉ:
Овај опет рад Босне долази.

Бодин